ત્રણ તલાક પર ચાલી રહેલા વિવાદ બાદ આજે સુપ્રીમ કોર્ટ આ મામલે પોતાનો નિર્ણય જાહેર કરશે. આ મામલે 5 જજોની સંવૈધાનિક બેંચ પોતાના નિર્ણય જાહેર કરશે. તમને જણાવી દઇએ કે 11 મેથી સુપ્રીમ કોર્ટમાં થયેલી ત્રણ તલાકના મુદ્દેની સુનવણી 18 મેના રોજ પૂર્ણ કરવામાં આવી હતી. અને કોર્ટે પોતાના આદેશને તે દિવસ સુરક્ષિત રાખી લીધો હતો. ત્યારે આજે એટલે કે મંગળવારે ત્રણ તલાકના મુદ્દે કોર્ટ નક્કી કરશે કે શું ત્રણ તલાકથી મહિલાઓના અધિકારોને નુક્શાન થાય છે? શું આ કાનૂન કાયદેસર છે કે પછી ગેરકાનૂની અને શું ત્રણ તલાક ઇસ્લામના મૂળ ભાગ છે કે નહીં?